รัฐบาลไทย-ข่าวทำเนียบรัฐบาล-การประชุมปฏิบัติการจัดทำแผนบูรณาการด้านการศึกษาระดับภาค (ภาคตะวันออก) ของกระทรวงศึกษาธิการ ที่ จ.นครนายก
วันพฤหัสบดีที่ 14 ธันวาคม 2560
การประชุมปฏิบัติการจัดทําแผนบูรณาการด้านการศึกษาระดับภาค (ภาคตะวันออก) ของกระทรวงศึกษาธิการ ที่ จ.นครนายก
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานเปิดการประชุมและให้นโยบาย เผยความต่อเนื่องการทํางานปีที่ผ่านมาจะนําไปสู่การวางแผนระดับภาคอย่างเข้มแข็งในปี 2561 พร้อมเน้นย้ําให้มีการประเมินการทํางานด้วยความประสานสอดคล้องกัน
จังหวัดนครนายก - กระทรวงศึกษาธิการ จัดประชุมปฏิบัติการจัดทําแผนบูรณาการด้านการศึกษาระดับภาค(ภาคตะวันออก) ของกระทรวงศึกษาธิการ ระหว่างวันที่14-15ธันวาคม2560เพื่อเป็นแนวทางการขับเคลื่อนแผนบูรณาการด้านการศึกษาของภาคตะวันออก ปีงบประมาณ2561-2562โดยพล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานเปิดการประชุมและให้นโยบาย เผยความต่อเนื่องการทํางานปีที่ผ่านมาจะนําไปสู่การวางแผนระดับภาคอย่างเข้มแข็งในปี2561พร้อมเน้นย้ําให้มีการประเมินการทํางานด้วยความประสานสอดคล้องกันรวมทั้งนําปัจจัยความสําเร็จ 3 ประการของนายกรัฐมนตรีมาปรับใช้ คือ ความเพียร+ความร่วมมือ+ประชารัฐ เพื่อร่วมพัฒนาภาคตะวันออกให้เป็นฐานเศรษฐกิจชั้นนําของอาเซียน
วันนี้ (14ธันวาคม 2560)ณภูเขางาม รีสอร์ทอําเภอเมืองนครนายก -พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานเปิดการประชุมปฏิบัติการจัดทําแผนบูรณาการด้านการศึกษาระดับภาค (ภาคตะวันออก) ของกระทรวงศึกษาธิการ โดยมีผู้เข้าร่วมประชุมประกอบด้วยคณะกรรมการขับเคลื่อนแผนบูรณาการด้านการศึกษาระดับภาคตะวันออก,ผู้บริหารสํานักงานศึกษาธิการภาค3และภาค9, สํานักงานศึกษาธิการจังหวัด,ผู้บริหารหน่วยงานและสถานศึกษา ข้าราชการในพื้นที่8จังหวัดภาคตะวันออก จํานวน 200 คน โดยมีผู้บริหารระดับสูงของกระทรวงศึกษาธิการส่วนกลางเข้าร่วม อาทิ พล.อ.สุทัศน์ กาญจนานนท์กุล ที่ปรึกษารัฐมนตรีช่วยว่าการกระทรวงศึกษาธิการ, นายอํานาจ วิชยานุวัติ ผู้ตรวจราชการกระทรวงศึกษาธิการ,นายบุญส่ง จําปาโพธิ์ รองเลขาธิการคณะกรรมการการอาชีวศึกษา, นายพะโยม ชิณวงศ์ เลขาธิการคณะกรรมการส่งเสริมการศึกษาเอกชน ฯลฯ
โอกาสนี้พล.อ.สุรเชษฐ์ ชัยวงศ์ รมช.ศึกษาธิการ ได้ให้แนวทางนโยบายในพิธีเปิด ดังนี้
●ความต่อเนื่องการทํางานจากปีที่ผ่านมา ที่จะนําไปสู่การวางแผนอย่างเข้มแข็งในปี2561
พล.อ.สุรเชษฐ์ ชัยวงศ์กล่าวว่าปี2561จะเป็นปีที่มีความเข้มข้นมากขึ้นในการวางแผนจัดการศึกษาในระดับพื้นที่ต่าง ๆ ของประเทศ รวมทั้งภาคตะวันออกเนื่องจากในช่วงปี2559-2560ที่ผ่านมา ได้มีการเริ่มต้นการประชุมขับเคลื่อนการจัดการศึกษาแบบบูรณาการในเขตพัฒนาเศรษฐกิจพิเศษ ที่จังหวัดสระแก้ว เมื่อเดือนกันยายน2559และที่จังหวัดตราดเมื่อเดือนพฤษภาคม2559รวมทั้งการจัดงาน "200 นักวิจัย 200 โจทย์พัฒนาเศรษฐกิจ" จัดโดยวิทยาลัยพาณิชยศาสตร์ มหาวิทยาลัยบูรพา เมื่อเดือนมกราคม2560ที่ได้มีการระดมนักวิจัย อาจารย์ และนิสิตในระดับปริญญาโทและปริญญาเอกของวิทยาลัยพาณิชยศาสตร์ มหาวิทยาลัยบูรพา เพื่อทําวิจัยร่วมกับสถานประกอบการภาคเอกชนในระเบียงเศรษฐกิจพิเศษภาคตะวันออก(Eastern Economic Corridor : EEC)
นอกจากนี้ ได้มีการประชุมสัมมนาทางวิชาการการจัดทําแผนจัดการศึกษาแบบบูรณาการเพื่อรองรับการพัฒนาระเบียงเศรษฐกิจพิเศษภาคตะวันออก(EEC) เมื่อเดือนมีนาคม2560ที่จังหวัดชลบุรี และที่สําคัญคือ "การประชุมสัมมนามิติการศึกษา พัฒนาพื้นที่พิเศษ เดินหน้าประเทศไทย มั่นคง มั่งคั่ง ยั่งยืน" เมื่อเดือนกันยายน 2560ที่จังหวัดชลบุรี โดยพล.อ.ประยุทธ์ จันทร์โอชา นายกรัฐมนตรีได้ให้นโยบายในการประชุมครั้งนั้นด้วย
จะเห็นได้ว่า จากการทํางานที่มีความต่อเนื่องมาตลอดช่วงปีที่ผ่านมากระทรวงศึกษาธิการ (ศธ.) ได้มีการพัฒนา วางแผนการทํางาน ทบทวนการปฏิบัติงานเป็นห้วง ๆ มาโดยตลอดเพื่อให้พื้นที่ภาคตะวันออก ซึ่งเป็น1ใน6ภาคของประเทศ ประกอบด้วย8จังหวัด ได้แก่ ชลบุรี ระยอง จันทบุรี ตราด นครนายก ปราจีนบุรี สระแก้ว และฉะเชิงเทราได้รับการพัฒนาไปสู่การเป็น "ฐานเศรษฐกิจชั้นนําของอาเซียน" โดยมีพื้นที่EECเป็นแกน เพื่อให้ภาคต่าง ๆ รวมเป็นหนึ่งเดียวของประเทศ อันจะส่งผลให้เกิดความมั่นคง มั่งคั่ง ยั่งยืน ตามนโยบายของรัฐบาล
อย่างไรก็ตาม ได้ฝากข้อคิดไว้ในการจัดทําแผนคือ นอกจากมีการทบทวนแผนปี2560แล้ว ควรมีการติดตามสถานการณ์ เรื่องราวต่าง ๆ ในปัจจุบันและที่จะเกิดขึ้น เป็นปัจจัยประกอบการพิจารณาวางแผนการทํางานในปี2561-2562อีกด้วย
●ฝากหลักคิดการวางแผนนําไปสู่ความสําเร็จตามเป้าหมาย
พล.อ.สุรเชษฐ์ ได้ฝากหลักคิดการทํางานด้วยว่า"การวางแผน" เปรียบเสมือนการเริ่มต้นการทํางานเพื่อนําไปสู่ความสําเร็จตามที่ตั้งเป้าหมายไว้ดังนั้น การขับเคลื่อนแผนไปสู่การปฏิบัติจึงเป็นเรื่องที่มีความสําคัญต่อการทํางานให้บรรลุผล
นอกจากนี้ควรน้อมนําแนวพระราชดําริและพระบรมราโชบายด้านการศึกษาของพระบาทสมเด็จพระปรมินทรมหาภูมิพลอดุลยเดช (ในหลวงรัชกาลที่ 9) และสมเด็จพระเจ้าอยู่หัวมหาวชิราลงกรณ บดินทรเทพยวรางกูร (ในหลวงรัชกาลที่ 10)ใส่เกล้าฯ และนําไปปฏิบัติ โดยเฉพาะหลักการทรงงาน 23 ข้อ และพระบรมราโชบายด้านการศึกษาของในหลวงรัชกาลที่ 10 ที่มีพระราชประสงค์ให้การศึกษาต้องมุ่งสร้างพื้นฐานให้แก่ผู้เรียน 4 ด้าน คือ 1) มีทัศนคติที่ถูกต้องต่อบ้านเมือง 2) มีพื้นฐานชีวิตที่มั่นคง มีคุณธรรม 3) มีงานทํา มีอาชีพ และ 4) เป็นพลเมืองดี
ดังนั้นจึงฝากหลักคิดการวางแผนด้วยว่า ขอให้คิดให้ครบ ทบทวนเป็นห้วง ๆ ห่วง (ใย) การรับรู้ สู่บูรณาการทํางาน สืบสานศาสตร์พระราชา เพื่อการพัฒนาอย่างยั่งยืน
●เน้นย้ําการทํางานให้ประเมินการทํางาน และประสานสอดคล้องกัน
นอกจากนี้จากการประชุมปฏิบัติการขับเคลื่อนแผนบูรณาการด้านการศึกษาระดับภาค ระหว่างวันที่ 18-20ตุลาคม 2560 ที่จังหวัดเชียงรายถือเป็นครั้งแรกที่ได้พบปะหารือกับผู้บริหารและข้าราชการจากสํานักงานศึกษาธิการภาค สํานักงานศึกษาธิการจังหวัดทั่วประเทศ เพื่อต้องการสร้างความเข้าใจในการเริ่มต้นวางแผนการทํางานพัฒนาคุณภาพการศึกษาในระดับภาค ปีงบประมาณ2561-2562 เพื่อให้ได้กําลังคนที่ตอบโจทย์การพัฒนาพื้นที่ ภูมิภาค และประเทศให้มากที่สุด
ซึ่งในการประชุมครั้งนั้น ได้เน้นย้ําถึงแนวทางการทํางาน ที่จําเป็นต้องมี "การประเมิน"แต่ไม่ใช่ประเมินเพื่อดูว่าใครเก่งกว่าใคร ใครเหนือกว่าใคร หรือทําให้ใครขาดกําลังใจ แต่หลักการประเมินเพื่อต้องการดูว่ามีส่วนใดที่ต้องทบทวน ปรับปรุงตนเอง เพื่อเพิ่มศักยภาพในส่วนที่ดี หรือบางส่วนอาจจะต้องลดลง หรือคงรักษาไว้ และการทํางานจะต้องให้"ประสานสอดคล้องกัน"แม้จะเป็นปีงบประมาณ2562แต่การวางแผนล่วงหน้าถือเป็นความจําเป็น ทั้งนี้เพื่อเตรียมการจัดการศึกษาในระดับภาคให้มีความสอดคล้องรองรับกัน เพราะ ศธ. จําเป็นต้องเคลื่อนตัวให้เร็ว เนื่องจากการศึกษาเป็นต้นน้ําในการพัฒนาประเทศด้านต่าง ๆ
●ศธ.ให้ความสําคัญกับการวางแผนผลิตพัฒนากําลังคนในทุกพื้นที่
จากข้อสั่งการของนายกรัฐมนตรีต้องการให้มีการวางแผนผลิตพัฒนากําลังคนศธ.ได้เริ่มต้นให้มีการวางแผนการผลิตและพัฒนากําลังคนใน3จังหวัดพื้นที่EECซึ่งต่อมาได้มีการจัดตั้ง"ศูนย์ประสานงานการผลิตและพัฒนากําลังคนอาชีวศึกษาเขตพัฒนาพิเศษภาคตะวันออก"(EEC TVET Career Center) ถือเป็นต้นแบบที่จะขยายให้ศูนย์ดังกล่าวครอบคลุมทั้ง8จังหวัดภาคตะวันออก รวมทั้งขยายให้ครบ6ภาคของประเทศตามความพร้อมต่อไป
นอกเหนือจากศูนย์ประสานงานฯ ดังกล่าวแล้วศธ.ยังได้วางแผนจัดตั้ง"ศูนย์พัฒนาบุคลากร กระทรวงศึกษาธิการ"โดยเริ่มต้นในพื้นที่จังหวัดชายแดนภาคใต้ ในเดือนมกราคม2561และจะขยายผลศูนย์พัฒนาบุคลากรดังกล่าวไปยังภาคอื่น ๆ ต่อไปด้วยเช่นกัน
พล.อ.สุรเชษฐ์ กล่าวถึงการตั้งศูนย์ต่าง ๆ เหล่านี้ด้วยว่า ไม่ได้เป็นการก่อสร้างอาคารใหม่ แต่ใช้วิธีการนําอาคารเก่า ๆ มาปรับปรุงให้มีความทันสมัยและรองรับการทํางานได้อย่างมีประสิทธิภาพ
●เผยปัจจัยความสําเร็จ 3 ประการของนายกฯ คือ ความเพียร + ความร่วมมือ+ ประชารัฐ”
พล.อ.สุรเชษฐ์ กล่าวถึงแนวทางการทํางานให้ประสบความสําเร็จของนายกรัฐมนตรีที่มักกล่าวย้ําเสมอในหลายโอกาสด้วยว่า"การเป็นข้าราชการต้องสร้างความไว้เนื้อเชื่อใจให้เกิดขึ้นทั้งภายในหน่วยงานและกับประชาชน" เพื่อให้มั่นใจว่าเราจะเป็นที่พึ่งที่หวังให้กับประชาชนได้
บทบาทของ ศธ. ซึ่งมีความสําคัญอย่างที่สุดในการพัฒนาคน ซึ่งเป็นต้นน้ําหากเราพัฒนาคนให้เป็นไปตามความมุ่งหวังและตั้งใจแล้ว ความสําเร็จจะเกิดขึ้น ซึ่งความสําเร็จประกอบด้วยความเพียร ความร่วมมือ และประชารัฐ หรือความสําเร็จ = ความเพียร + ความร่วมมือ + ประชารัฐ
เมื่อกล่าวถึงความเพียรแท้จริงแล้วคือหลักคําสอนของในหลวงรัชกาลที่ 9 ที่ทรงพระราชทานให้กับคนไทยมาโดยตลอดส่วนความร่วมมือนั้นถือเป็นนโยบายรัฐบาลที่ให้ความสําคัญมากที่สุด เพราะความร่วมมือจะทําให้เกิดความเข้าใจ เกิดการรับรู้ ถือเป็นหลักการทํางานแบบบูรณาการที่ทําให้เกิดพลังมากกว่าการทํางานเพียงลําพังหรือหน่วยงานเดียว ความร่วมมือที่เกิดขึ้นของภาครัฐ เอกชน ประชาชน สื่อมวลชน และวิชาการจึงถือเป็นกลไกประชารัฐที่ก่อให้ประชาชนเกิดความสุขและความพึงพอใจ
นายธวัชชัย อุ่ยพานิช รองศึกษาธิการภาค 9กล่าวรายงานถึงแนวทางการจัดทําแผนบูรณาการด้านการศึกษาระดับภาค (ภาคตะวันออก) ว่ารัฐบาลมีนโยบายในการเสริมสร้างความเข้มแข็งในด้านเศรษฐกิจของประเทศ โดยได้นํายุทธศาสตร์การพัฒนาภาค เมือง และพื้นที่เศรษฐกิจ ภายใต้แผนพัฒนาเศรษฐกิจและสังคมแห่งชาติ ฉบับที่ 12 มาใช้ในการยกระดับคุณภาพการผลิตและการบริการในแต่ละพื้นที่ภาคให้สูงขึ้น
กระทรวงศึกษาธิการ (ศธ.) ในฐานะหน่วยงานหลักในการผลิตทรัพยากรบุคคลซึ่งเป็นปัจจัยพื้นฐานในการขับเคลื่อนการยกระดับคุณภาพฯ ดังกล่าว จึงได้มีการกําหนดกลไกคณะกรรมการดําเนินงานขับเคลื่อนแผนบูรณาการด้านการศึกษาระดับภาค ของกระทรวงศึกษาธิการขึ้น 6 ภาค ให้สอดคล้องกับการบริหารราชการแผ่นดินในพื้นที่ระดับภาคของรัฐบาล ได้แก่ ภาคกลาง ภาคเหนือ ภาคตะวันออก ภาคตะวันออกเฉียงเหนือ ภาคใต้ และภาคใต้ชายแดน โดยทําหน้าที่ทั้งในส่วนของการจัดทําแผนฯ การขับเคลื่อน การกํากับ ติดตาม และรายงานผล การดําเนินงานตามแผนบูรณาการด้านการศึกษาในแต่ละภาค
ในส่วนของภาคตะวันออกซึ่งมีบทบาทที่สําคัญทั้งในเรื่องของขีดความสามารถของอุตสาหกรรม ที่ใช้เทคโนโลยีชั้นสูง ศักยภาพการท่องเที่ยวทางทะเลฝั่งอ่าวไทย คุณภาพการผลิตอาหาร และมาตรฐานธุรกิจบริการด้านการท่องเที่ยว รวมถึงการขยายตัวเพื่อรองรับการพัฒนาระเบียงเศรษฐกิจภาคตะวันออก หรือ EEC นั้น ผู้เข้าร่วมประชุมปฏิบัติการจะได้มีการนําข้อมูลเหล่านี้มาใช้ในการพิจารณากําหนดเป็นจุดแข็งและโอกาสสําหรับการจัดทําแผนบูรณาการด้านการศึกษาของภาคตะวันออก
เพื่อให้ผลผลิตและผลลัพธ์ของแผน คือ ทรัพยากรบุคคลที่สามารถตอบสนองเป้าหมายของภูมิภาค คือ การพัฒนาภาคตะวันออกให้เป็นฐานเศรษฐกิจชั้นนําของอาเซียนต่อไป
อิชยา กัปปา,บัลลังก์ โรหิตเสถียร:สรุป/เรียบเรียง
อิทธิพล รุ่งก่อน, ธเนศ งานสถิร:ถ่ายภาพ